hindi pa ba sukat sa inyo ang gayon? ang tanong na halos galit ng tagapagturo; hinihinalang gawa ng mga nagsasaping nag aaral ang mga paskin, ngunit huwag kayong umimik! dumarating ang guro sa patologia, isang ginoong malamang pang anyong sakristan kay sa anyong manggagamot. nahalal sa tulong ng lakas ng vice rector, na hindi na hinilingan ng anomang karapatan liban sa lubos na pag alinsunod sa corporacion at inaaring isang tiktik at mangsusumbong ng ibang guro sa facultad. ginanti siya ng bating pasumala ng unang guro na kinindatan si basilio at malakas na sinabing: batid ko nang nag aamoy bangkay si kapitang tiago; dinalaw na ng mga uwak at buitre. at pumasok sa salas ng mga propesor. tiwatiwasay na, si basilio ay nangahas na magsiyasat ng iba pang bagay. ang tanging nabatid niya ay ang pagkakatagpo ng mga paskin sa mga pinto ng universidad, mga pasking ipinabakbak ng vice rector upang ipadala sa gobierno civil.